
1. [bookmark: _Toc59334720][bookmark: _Toc61422123]Pasūtītājs: SIA „Rīgas Austrumu klīniskā universitātes slimnīca”, turpmāk Pasūtītājs.
2. Pasūtītāja rekvizīti: 
SIA „Rīgas Austrumu klīniskā universitātes slimnīca”, turpmāk Pasūtītājs.
Pasūtītāja rekvizīti: 
Reģistrācijas Nr. 40003951628
Juridiskā adrese: Hipokrāta iela 2, Rīga, LV - 1038
Tālrunis +371 67042400, fakss +371 67042786
Bankas rekvizīti:
Banka: AS Swedbank
Bankas kods: HABALV22
Konta Nr. LV24HABA0001407045805

3.  Kontaktpersonas telefoniskām konsultācijām:
3.1. par tehnisko specifikāciju – Būvniecības daļas Infrastruktūras attīstības nodaļas vadītāja Laine Madelāne-Sekundo, tālr. +371 26825755;
3.2. par procedūru – Iepirkumu daļas vecākā juriste Aija Jēkabsone-Lasenberga, tālr. +371 67042306.

4. Objekta nosaukums: Rīgas Austrumu klīniskās universitātes slimnīca

5. Iepirkuma mērķis ir iegūt arhitektoniski kvalitatīvu Rīgas Austrumu klīniskās universitātes slimnīcas attīstības teritorijas telpiskās vīzijas metu.
6. Uzdevuma izpildes termiņi:  12 nedēļas no Līguma noslēgšanas brīža. 


Esošās situācijas apraksts un risināmās problēmas


Vēsture
Gaiļezera slimnīca, ko līdz pat 1999.gadam dēvēja par Rīgas pilsētas 7.klīnisko slimnīcu, savu nosaukumu guvusi pateicoties agrāk teritorijā bijušajai Gaiļu muižai un ezeram – Gaiļezeram. Rīgas pilsētas 7.slimnīca atklāta 02.03.1979. un tajā laikā bija trešā lielākā slimnīca Latvijā (aiz Rīgas 1.pilsētas slimnīcas  un Stradiņu slimnīcas). Slimnīcas projektēšana tika uzsākta 1966.gadā un 1970.gadā tika uzsākta slimnīcas celtniecība un pirmais korpuss tika nodots ekspluatācijā 1976.gadā. Projektējot slimnīcu bija domāts par slimnīcas attīstības iespējām, paredzot pie galvenā korpusa piebūvēt papildkorpusus. 

1.attēls. Rīgas 7.slimnīca 1979.gadā.


Tagadējā Latvijas Onkoloģijas centra slimnīca Hipokrāta ielā 4, atklāta 1984. gadā, kad uz jaunuzcelto deviņstāvu ēku pārcēlās Republikas Onkoloģiskais dispansers, kas kopš 1939. gada atradās Talsu ielā 7a Āgenskalnā. Kompleksā ietilpa arī divstāvu piebūve uzņemšanas un operāciju blokam, kā arī poliklīnikas ēka.

Esošā situācija
SIA “Rīgas Austrumu klīniskā universitātes slimnīca” (turpmāk - RAKUS) ir lielākā V līmeņa, daudzprofilu ārstniecības iestāde Latvijā, kas nodrošina daudzpusīgu diagnostiku un ārstēšanu pacientiem, kā arī veic zinātniski pētniecisko darbu un ievieš inovācijas, nodrošina jauno speciālistu apmācību un īsteno pasākumus sabiedrības izglītošanai un veselības veicināšanai.

RAKUS stacionārā palīdzība tiek sniegta tādos medicīnas profilos, kuros tā nav pieejama citās Latvijas veselības aprūpes iestādēs, piemēram, mikroķirurģijas, plastiskās un rekonstruktīvās ķirurģijas, izgulējumu ārstēšanas, toksikoloģijas un sepses, politraumas, apdegumu, apsaldējumu ārstēšanas, nacionālsociālistiskajā režīmā cietušo personu rehabilitācijas, bērnu surdoloģijas, cilmes šūnu transplantācijas, tuberkulozes, HIV/AIDS ārstēšanas un stereotaktiskās staru terapijas (onkoloģiskiem pacientiem) medicīnas profilā.

Augsta līmeņa komplicētas veselības aprūpes nodrošināšana, ko veic RAKUS, ir būtiska sabiedrības interešu nodrošināšanai.

Atbilstoši Ārstniecības likuma 54.1 pantā noteiktajam RAKUS ir universitātes slimnīca, kas bez sekundāro un terciāro veselības aprūpes pakalpojumu nodrošināšanas piedalās bakalaura, maģistra, rezidentu un doktora studiju programmu un rezidentūras programmu īstenošanā un veic zinātnisko un pētniecisko darbu ārstniecības jomā, veicinot jaunu ārstniecības metožu un medicīnas tehnoloģiju ieviešanu. 

RAKUS sastāv no pieciem stacionāriem:
· “Gaiļezers”, Rīga, Hipokrātu iela 2;
· “Latvijas Onkoloģijas centrs”, Rīga, Hipokrātu iela 4;
· “Biķernieki”, Rīga, Lielvārdes iela 68;
· “Latvijas Infektoloģijas centrs” (Rīga, Linezera iela 3. No 2026.gada beigām atradīsies jaunā korpusā, Hipokrātu ielā 2);
· “Tuberkulozes un plaušu slimību centrs” Stopiņu novads, “Upeslejas”. No 2026.gada beigām atradīsies jaunā korpusā, Hipokrātu ielā 2);

2.attēls. Jaunā korpusa atrašanās vieta.


Lai saglabātu ārstniecības procesa nodrošināšanai nepieciešamo telpu tehnisko stāvokli, RAKUS stacionāros šobrīd tiek veikti būtiski ieguldījumi Latvijas Onkoloģijas centra, Hipokrātu ielā 4 atjaunošanai un Gaiļezera korpusu atjaunošanai, taču paredzams, ka ēku kalpošanas laiks nepārsniegs ~ 30 gadus, tāpēc nepieciešams jau tagad konceptuāli risināt slimnīcas attīstību nākotnē. 

Slimnīcas telpu izskats ietekmē pacientu labsajūtu, kā arī ietekmē sniegto pakalpojumu kvalitāti. Novecojušais medicīnas iekārtu parks neļauj agrākās slimību stadijās uzstādīt precīzas diagnozes, kā arī nodrošināt efektīvāku ārstēšanu, radot papildus draudus pacientu drošībai. Arī ārsti meklē iespējas strādāt ārstniecības iestādēs, kur tiem ir iespēja strādāt ar mūsdienīgos apstākļos ar mūsdienīgām iekārtām, lai varētu labāk palīdzēt pacientiem. 

Stacionārs “Gaiļezers”
Stacionārs Gaiļezers ir lielākais daudzprofilu neatliekamās medicīnas sniedzējs Latvijā. Zemāk sniegti galvenie fakti par stacionāru Gaiļezers (skat. Tabula Nr. 1).
[bookmark: _Ref62721543]Tabula Nr.1.
 Slimnīcas Gaiļezers raksturojums.
	Īpašumtiesību raksturojums
	· Daļa no nekustamā īpašuma Hipokrāta ielā 2, Rīgā – zemes vienības 11,84 ha platībā (zemes vienības kadastra apzīmējums 0100 122 2078) ar 31 būvi (kadastra Nr. 0100 122 2078, ierakstīts Rīgas pilsētas zemesgrāmatas nodalījumā Nr. 100000013424 uz valsts vārda) ;
· Patoloģijas centrs Hipokrāta ielā 2 k-5, Rīgā (kadastra Nr. 0100 622 0151, ierakstīts Rīgas pilsētas zemesgrāmatas nodalījumā Nr. 100000147583 uz valsts vārda) un Valsts tiesu medicīnas ekspertīzes centrs Hipokrāta ielā 2 k-6, Rīgā (kadastra Nr. 0100 622 0085, ierakstīts Rīgas pilsētas zemesgrāmatas nodalījumā Nr. 21025 uz valsts vārda);
· Patoloģijas centra un Valsts tiesu medicīnas ekspertīzes centra ēkas atrodas uz zemesgabala bez adreses (kadastra Nr. 0100 122 2079, īpašnieki – 14 fiziskas personas).


	Ēku un telpu platība

	Ārstniecības: 30 294,1 m2
Atbalsta funkcijas: 7 523,16 m2

	Stacionāra gultu skaits (vidēji 2020. gadā)
	Kopējais skaits – 751, t.sk. (lielākās nodaļas):
· 6. Neirovaskulārā nodaļa: 56;
· 7. Vispārējās neiroloģijas nodaļa: 54;
· 16. Neiroķirurģijas nodaļa: 50.

3.attēls. Slimnīca Gaiļezers

Latvijas Onkoloģijas centrs;
LOC ir vadošā onkoloģisko slimnieku aprūpes iestāde Latvijā. Zemāk sniegti fakti par LOC (skat. Tabulu Nr.2).

4 attēls. Latvijas Onkoloģijas centrs


Tabula Nr. 2. 
LOC raksturojums
	Nodrošināmie profili
	· Onkoloģija
· Ķirurģija
· Uroloģija

	Īpašumtiesību raksturojums
	· Daļa no nekustamā īpašuma Hipokrāta ielā 2, Rīgā – zemes vienības 11,84 ha platībā ar 31 būvi (kadastra Nr. 0100 122 2078, ierakstīts Rīgas pilsētas zemesgrāmatas nodalījumā Nr. 100000013424 uz valsts vārda);
· LOC būves atrodas uz zemesgabala Hipokrāta ielā 4, Rīgā (kadastra numurs 01001222117, īpašnieki – 14 fiziskas personas).

	Ēku un telpu platība

	Ārstniecības: 22 790,63 m2
Atbalsta funkcijas: 3 447,1 m2

	Stacionāra gultu skaits (vidēji 2020. gadā)
	Kopējais skaits– 418, t.sk. (lielākās nodaļas):
· 4. Abdominālās un mīksto audu ķirurģijas nodaļa: 57;
· 8. Staru terapijas klīniskā daļa: 42;
· 7B. Staru terapijas klīniskā daļa: 40.


[image: Aslimnīca auf Twitter: &quot;Onkoloģiskie pacienti arī turpmāk saņems paredzēto  un nepieciešamo ārstēšanu stacionārā Latvijas Onkoloģijas centrs. Plašāk:  https://t.co/EK7pen2cgn https://t.co/Hlp4DQHZnD&quot; / Twitter]
5.attēls. Latvijas Onkoloģijas centrs

RAKUS sniedz arī plaša medicīnas profila ambulatoros veselības aprūpes pakalpojumus, nodrošinot dažādu speciālistu konsultācijas un diagnostikas darbu, tajā skaitā onkoloģisko un hematoloģisko pacientu ambulatoro aprūpi. RAKUS darbojas dienas stacionāri, kas ļauj atslogot diennakts stacionāra darbu un samazināt kopējo pacientu ārstēšanas ilgumu.

RAKUS ir būtiska loma katastrofu medicīnas koordinēšanā. Valsts civilās aizsardzības plāna ietvaros RAKUS kopā ar Neatliekamās medicīniskās palīdzības dienestu ir noteiktas kā institūcijas, kas atbildīgas par specializētās medicīniskās palīdzības sniegšanu, medicīniskās rehabilitācijas organizēšanu un koordinēšanu avārijas seku likvidēšanā masveida cietušo gadījumā. RAKUS ir Nacionālo bruņoto spēku (turpmāk - NBS) un Ziemeļatlantijas Līguma organizācijas (turpmāk – NATO) stratēģiskais sadarbības partneris.

RAKUS ir klīniskā bāzes vieta Rīgas Stradiņa universitātes (turpmāk - RSU) un Latvijas Universitātes (turpmāk - LU) rezidentiem. Ik gadu RAKUS uzņem un apmāca ap 300 jaunos ārstus dažādās specialitātēs. Tiek apgūtas praktiskās un teorētiskās zināšanas. Tāpat RAKUS nodrošina RSU, LU un medicīnas koledžās studējošajiem studentiem mācību prakses vietas atbilstoši studentu izvēlētai profesijai. RAKUS ārstniecības personām un ārstniecības atbalsta personālam nodrošina profesionālās kvalifikācijas tālākizglītības pasākumus, kas sekmē darbinieku profesionālo izaugsmi, kvalifikācijas celšanu un uzturēšanu. Visos RAKUS stacionāros notiek zinātniskās pētniecības darbs.

2020.gadā Izglītības iestāžu reģistrā reģistrēta profesionālās tālākizglītības un pilnveides izglītības iestāde “Aslimnīcas Mācību centrs”, kas izveidota ar mērķi nodrošināt zināšanu pārnesi, profesionālo prasmju pilnveidi un tālākizglītību Sabiedrības darbiniekiem, ārstniecības, ārstniecības atbalsta personām, pacientiem un iedzīvotājiem visā Latvijā. 

RAKUS ir reģistrēta Izglītības un zinātnes ministrijas uzturētajā Zinātnisko institūciju reģistrā, vienlaikus atbilstoši starptautisko ekspertu vērtējumam un ieteikumiem tiek stiprināta sadarbība ar valsts pētniecības organizācijām, galvenokārt, ar universitātēm. 


RAKUS infrastruktūras attīstības redzējums


Slimnīcas vīzija: Vadošā slimnīca Latvijas veselības aprūpes sistēmā, kas nodrošina pacientiem visaptverošu un kvalitatīvu pakalpojumu klāstu, orientējoties uz augstākajiem uz pierādījumiem balstītās medicīnas standartiem.

Ilgtermiņa attīstības vīzijas nepieciešamības pamatojums

· Ņemot vērā, ka RAKUS slimnīcas (Gaiļezers, Latvijas Onkoloģijas centrs un slimnīca Biķernieki ir būvētas 1970.-o gadu beigās, 80.-ajos, to lietderīgās kalpošanas laiks būvkonstrukcijām un inženiertīkliem pēc pāris desmitiem gadu būs beidzies;
· Padomju laikā celtās ēkas ir nolietotas, neatbilst higiēnas, sanitārajām un drošības prasībām, pacientu tiesībām uz privātumu, konfidencialitāti un personas datu aizsardzību;
· Decentralizēti veselības aprūpes profili;
· Jau šobrīd liela daļa slimnīcu telpas nav pielāgojamas mūsdienu prasībām, neveicot ievērojamus kapitālieguldījumus;
· Infrastruktūras un telpu kopējā nepietiekamība; 
· Neatbilstoša kopējā telpu funkcionalitāte un atbilstība izmantošanas veidam kā klīniskajā, tā akadēmiskajā jomā;
· Slimnīca ir izvietota daudzos savstarpēji saistītos korpusos, kuros nav iespējams nodalīt pacientu plūsmu, no ārstu plūsmas;
· Nepietiekama sociālo pakalpojumu infrastruktūras pieejamība, kas apgrūtina pacientu apriti, pagarina gultas dienas, prasot lielākus aprūpes resursus un izmaksas;
· Zema ēku energoefektivitāte;
· Nepārdomāts korpusu plānojums;
· Arvien prasīgāki klienti. Pieaug konkurence starp slimnīcām;
· Jaunie veselības aprūpes procesi un tehnoloģiju attīstība prasa jaunus veidus, kā veidot slimnīcas. Pastāv pretruna starp straujo inovāciju virzību medicīnas jomā un būvniecības stagnāciju.


Attīstības plāni līdz 2027.gadam
Līdz 2027.gadam RAKUS plāno 2 stacionāru optimizāciju un būvniecību RAKUS centrālajā teritorijā Hipokrāta ielā 2. Tas ietver sevī jauna ārstniecības korpusa būvniecību uz austrumiem no esošās RAKUS centrālās ēkas, kā arī ēkas pilnu aprīkošanu ar jaunām iekārtām un stāvvietas būvniecību, helikoptera nolaišanās vietu. Jaunā korpusa teritorijā paredzēts izvietot Latvijas Infektoloģijas centra, Tuberkulozes un Plaušu slimību centra, kā arī daļēji Biķernieku stacionāra funkcijas. Esošo stacionāra LIC un TPSC teritoriju plānots pamest pilnībā. 

6.attēls. RAKUS kopskats ar ieskicētu jauno korpusu no ziemeļu puses

7.attēls.  RAKUS kopskats ar ieskicētu jauno korpusu no dienvidu puses

Vecās Gaiļezera teritorijas daļā plānots izvietot centralizēto ambulatoro centru, kas tiks veidots sākot no 0. līdz 2. stāvam. Attēlos ambulatorais centrs atzīmēts ar sarkanu pārtrauktu līniju. Jaunā un vecā korpusa savienojošā daļa plānota 1. stāva līmenī.

8.attēls. 0. stāva plāns

Jaunā korpusa un saistītās infrastruktūras Tehniski ekonomiskā pamatojuma Gala ziņojums un detalizēts rīcības plāns10 gadiem  tiks izsniegts Izpildītājam.

Piesaistot Eiropas Reģionālās attīstības fonda (ERAF) līdzekļus, 2022.gadā paredzēts turpināt stacionāra “Gaiļezers” atjaunošanu, lai nodrošinātu telpas multidisciplināras stacionārās medicīniskās palīdzības sniegšanai pacientiem, kam papildu primārajai saslimšanai ir konstatēta infekcijas slimība. Secīgi pēc stacionāra “Gaiļezers” rekonstrukcijas paredzēta stacionāra “Latvijas Onkoloģijas centrs” ēkas atjaunošana, veicot D, G un E korpusu atjaunošana 3.-9.stāvam, šajos korpusos esošo nodaļu funkcionēšanai nepieciešamo inženierkomunikāciju pārbūve, jaunu liftu izbūve un esošo nomaiņa un pielāgošana, kā arī B korpusa 1.stāva un 2.stāva atjaunošana, jo esošajos stāvos darbība ir saistīta ar veselības aprūpes pakalpojumu sniegšanu onkoloģijas jomā.

2020.gadā Latvijas valdība apstiprināja vairāk kā 6 miljonu EUR piešķiršanu centralizētās RAKUS aptiekas loģistikas ēkas un stacionāru ēku savienojošu pāreju būvniecībai Hipokrāta ielas teritorijā. Šo projektu plānots pabeigt 2022.gadā.

Papildu tam ir uzsākti sagatavošanās darbi, lai veiktu būvniecības procesus, kas saistīti ar Neatliekamās medicīnas un pacientu uzņemšanas klīnikas infekciju bloka izveidi. 

Objekta teritorija, īpašumtiesības
Objekta teritorija atrodas Rīgā, Hipokrāta ielā 2 un Hipokrāta ielā 4.
a. Hipokrāta ielā 2, Rīgā (zemes vienības kadastra apzīmējums 0100 122 2078);
b. Hipokrāta ielā 2, Rīgā (zemes vienības kadastra apzīmējums 0100 122 2079);
c. Hipokrāta ielā 4, Rīgā (zemes vienības kadastra apzīmējums 0100 122 2117);

	Zemes gabala vienība
	Kadastra nr., adrese
	Platība
	Piederība

	

	01001222078, Hipokrāta iela 2
	11,84 ha
	Valsts

	
	
	
	

	

	01001222117, Hipokrāta iela 4
	4,7185 ha
	14 Fiziskas personas

	
	
	
	

	

	Nav piešķirta adrese
01001222079
	1,1419 ha
	14 Fiziskas personas 


Avots: www.kadastrs.lv




RAKUS attīstības teritorija 

Kopējā Rīgas pašvaldībai piederošā zemes gabala (dabas teritorija) platība: 66.6461 ha, no tiem kā Slimnīcas attīstības teritorija izskatāma platība ~ 15,2 ha apmērā (skat. 9 attēlu).

	Zemes gabala vienība
	Kadastra nr., adrese
	Platība
	Piederība

	

	01001220292
	66,64 ha
	Pašvaldība

9.attēls. Attīstāmās teritorijas robežas


15.12.2021. Rīgas domē pieņemts lēmums Nr.1091 “Par Rīgas teritorijas plānojuma apstiprināšanu” un izdoti Rīgas domes 15.12.2021. saistošie noteikumi Nr.103 “Rīgas teritorijas izmantošanas un apbūves saistošie noteikumi”. Paziņojums laikrakstā “Latvijas Vēstnesis” publicēts 21.12.2021.  

Jaunajā RD teritorijas plānojumā paredzētas nozīmīgas izmaiņas attiecībā uz pieļaujamo apbūves augstumu un sarkano līniju robežām, kā arī teritorijā esošajām zemes gabalu kadastru robežām. 

Saskaņā ar Rīgas pilsētas teritorijas plānojumu 2030.gadam zemes gabalu Hipokrāta ielā 2, Hipokrāta ielā 4, atļautā izmantošana ir Jauktas centra apbūves teritorijas (JC 2) ar atļauto augstumu līdz 6 stāviem, savukārt plānotajā attīstības teritorijā Dabas un apstādījumu teritorija (DA2).

Izstrādājot ilgtermiņa attīstības vizualizācijas metu, neņemt vērā teritorijas plānojumā noteiktos atļauto stāvu augstumus, taču sniegt pamatojumu vertikālo akcentu izvietojumam, apjomam un augstumam.

Izstrādātā ilgtermiņa attīstības vīzija var kļūt par pamatu grozījumiem Rīgas pilsētas teritorijas plānojumā līdz 2030. gadam un sarkano līniju korekcijai, vai ierosinājumu iekļaut izmaiņas teritorijas plānojumā no 2030.gada. 

10.attēls. Teritorijas plānojuma 2030.gadam funkcionālais zonējums.

Ilgtermiņa attīstības vīzijā paredzēt iespēju Slimnīcas korpusus/nodaļas izvietot Rīgas pašvaldībai piederošā dabas teritorijā, funkcionāli sasaistot tos ar Jauno slimnīcas korpusu un jaunuzbūvēto infrastruktūru, kuru lietderīgās kalpošanas laiks būs daudz garāks kā padomju gados būvētajiem korpusiem.  

Izstrādātā ilgtermiņa attīstības vīzija kalpotu par pamatu pašvaldības zemes atsavināšanai veselības infrastruktūras attīstības mērķiem. 

Apstādījumu struktūras un publisko ārtelpu tematiskajā plānojumā (apstiprināts ar Rīgas domes 2017. gada 15. decembra lēmumu Nr. 659) slimnīcas esošā teritorija ir noteikta kā apstādījumu un publiskās ārtelpas pamatstruktūru veidojošs elements, savukārt plānotā attīstības teritorija kā dabas teritorija.  

11.attēls. Apstādījumu struktūras un publisko ārtelpu tematiskais plānojums.

Teritorijas labiekārtojums
Ilgtermiņa attīstības vīzijā jāizstrādā savstarpēji saskanīgi, vienoti arhitektūras un vides dizaina risinājumi un jānosaka kopēji principi, kas turpmāk būtu jāņem vērā, attīstot teritoriju. Ārtelpas funkcionāli telpiskajos risinājumos nepieciešams ņemt vērā objektīvos ierobežojumus, izmantot un eksponēt vietas specifiku, kuru nosaka dabas apstākļi un iepriekšējie (vēsturiskie) attīstības procesi.

Ēku fasādes, kas vērstas pret publisko ārtelpu, tostarp ielām un gājēju un velosipēdistu ceļiem teritorijas perimetrā, veidot, nodrošinot estētiski augstvērtīgu un humānu vidi, izvairīties no t. s. aklajām fasādēm bez logiem.

Ārtelpas risinājumi jāizstrādā, iespējami samazinot ar cietajiem segumiem klātās platības un maksimāli saglabājot esošos kokus. Apbūvē, ārtelpas funkcionāli telpiskajā organizācijā un dizainā vēlams maksimāli izmantot zaļos infrastruktūras risinājumus, veidot apzaļumotas teritorijas, kas izmantojamas rekreācijai un ilgtspējīgai lietus ūdeņu novadīšanai, piemēram, pārsegumus ar apstādījumiem vai jumta dārzus. Izmantot citus zaļās infrastruktūras elementus – lietus dārzus.

Slimnīcas arhitektūru un teritoriju veidot kā dziedējošu vidi, kas labvēlīgi ietekmē atveseļošanās procesu, nodrošina pozitīvu, aicinošu gaisotni, gādīgu un dziedējošu vidi.


Satiksmes organizācijas priekšlikumi
Risinājumos jāpiedāvā ērti piekļuves risinājumi teritorijai – vairākas iebrauktuves un piekļuves iespējas gājējiem un velosipēdistiem, sadalot arī autotransporta satiksmes plūsmas.

Autosatiksmes risinājumi jāparedz kā normālai ikdienas situācijai, tā ārkārtas situācijām.

Darba uzdevums, nodevumi un norādījumi to izstrādei


Darba uzdevums: izstrādāt kopējās RAKUS teritorijas (esošās un attīstības) perspektīvās attīstības vīziju (apbūves ieceres materiāli un to 2D un 3D vizualizācijas). Apbūves iecerei jāattēlo Slimnīcas esošo, nolietoto ēku aizvietošana ar jauniem, mūsdienu prasībām atbilstošiem slimnīcas korpusiem Slimnīcas esošā un pieguļošajā attīstības teritorijā. 

Perspektīvās attīstības vīzijas izstrādē jāņem vērā:
· Veidot pacientam draudzīgu slimnīcu - arhitektūru, kas piedāvā drošu atmosfēru, tīrību un fizisko komfortu;
· Perspektīvais kopējais Slimnīcas gultas vietu skaits (balstoties uz izsniegtā TEP datiem);
· Pamatojoties uz starptautisko praksi (t.sk., VM Informatīvajā ziņojumā "Par sistēmiski svarīgo ārstniecības iestāžu kartējumu un attīstības reformu" iekļautajiem rādītājiem), universitātes slimnīcu telpu platības standarti ir noteikti sākot no 60 m2 līdz 110 m2, mērot uz vienu stacionāra pacienta gultas vietu.
· Dziedējoša vide – arhitektūra un teritorija, kas labvēlīgi ietekmē atveseļošanās procesu, nodrošina pozitīvu un gādīgu gaisotni.
· Telpiskajā kompozīcijā un ārtelpas organizācijā – nepieciešams ņemt vērā un integrēt slimnīcas teritorijā jau realizētos objektus (jaunbūves).

Perspektīvās attīstības vīzijas izstrādes gaitā, Izpildītājam jānodod faili (t.sk. dwg faili) un jāveic sekojoši darbi:
1) Telpiskās un arhitektūras koncepcijas apraksts un grafiskais materiāls (nākotnes vīzijas divu un trīs dimensiju vizualizācijas), ietverot apbūves rādītāju izpēti, apjoma, novietojuma priekšlikuma izstrādi, fasāžu risinājuma izstrādi.
2) Izstrādāt teritorijas iekšējos satiksmes risinājumus un savienojumus apkārtnē (gājēju, velosipēdistu un transporta ceļi, t.sk. pārdomāti autostāvvietu risinājumi).
3) Piedāvāt mūsdienīgu, ilgtspējīgu, pārdomātu labiekārtojuma ideju
4) Ēku  un ceļu novietojumam, kā arī fasāžu priekšlikumam jāizstrādā augstas kvalitātes vizualizācijas no vismaz 3 skatu punktiem, t.sk. jāintegrē vienotā foto montāžā ar esošajām ēkām un būvēm teritorijā vairākos attīstības posmos:
a. 2027.gads, kad veikti ieguldījumi esošajās ēkās un izbūvēts ēku apjoms Hipokrāta ielas pusē, kā arī izveidotas autostāvvietas un ceļu tīkls;
b. Ilgtermiņa redzējums, kur jaunas slimnīcas ēkas ir veidotas Juglas ielas pusē un tiek pieņemts, ka tuvāko 30 gadu laikā pagājuša gadsimta 70-tajos un 80-tajos gados būvēto ēku kalpošanas laiks būs beidzies.
5) Esošās un attīstības teritorijas ģenplānu ar esošo un plānoto apbūvi, norādot šādus galvenos rādītājus:
· gruntsgabala platība;
· apbūves laukums;
· ceļu un laukumu platība;
· labiekārtojuma platība gruntsgabalā;
· būves platība;
· būves kubatūra;
· stāvu skaits;
· normatīvi nepieciešamais autostāvvietu skaits;
· projektā paredzētais autostāvvietu skaits;
· apbūves intensitāte %;
· velosipēdu stāvvietu skaits (gab).

Autortiesības jautājumi un failu iesniegšana dwg. formātā 
Izpildītājs nodod Pasūtītājam īpašumtiesības uz izstrādāto telpiskās attīstības vīziju (t.sk. failus dwg.formātā) un iesniegtiem materiāliem pilnā apmērā bez jebkādiem noteikumiem. Autortiesības tiek saglabātas saskaņā ar Latvijā spēkā esošajiem normatīviem aktiem.
Pasūtītājam ir tiesības izmantot izstrādātās telpiskās attīstības vīzijas  materiālus pēc vajadzības, veikt tajos grozījumus un papildinājumus, kā arī publicēt.
Prasības pretendentiem:

Konkursa dalībniekam ir pieredze šādu pakalpojumu sniegšanā:
· projektēšana un autoruzraudzība; 
· teritorijas plānošana; 

Pieredzes raksturojums – objektu saraksts, t. sk.:
· pieredze pēdējo trīs gadu laikā (t.i. 2019., 2020. un 2021.gados) vismaz 3 (trīs) pēc nozīmes līdzīgu Metu izstrādē vai publisko ēku projektēšanā, no kuriem vismaz viens būvprojekts ir ar kopējo platību ne mazāk kā 10 000 m2;
· vismaz 1 (vienu) ārstniecības iestāžu pārbūves, izbūves vai atjaunošanas ieceres izstrādē;

Samaksas kārtība 
1. 100% no piedāvātās līgumcenas - 30 dienu laikā pēc detalizētas telpiskās vīzijas meta izstrādes un gala redakcijas iesniegšanas Pasūtītājam, kā arī abpusēji parakstīta pieņemšanas-nodošanas akta un rēķina iesniegšanas Pasūtītājam.

Iesniedzamie dokumenti:
1.Pieteikuma forma (pielikums Nr.1);
2. Pieredzes apraksts (pielikums Nr.2);
3. Darba uzdevums (pielikums Nr.3)

